סטיבן וילטשייר

סטיבן וילטשייר (באנגלית: Stephen Wiltshire; נולד ב-24 באפריל 1974) הוא צייר בריטי, בעל עיטור מסדר האימפריה הבריטית.

וילטשייר הוא בעל אוטיזם, ולכן מתקשה בתקשורת עם הזולת שלא בתיווך בני משפחתו, ולוקה בתסמונת הסאוואנט, אשר במקרה שלו מתבטאת ביכולת פנומנאלית בציור ערים ובניינים. הוא תפס לראשונה את תשומת הלב הציבורית, כשהוכיח יכולת זיכרון מפתיעות למראה של נוף עירוני. הוא מסוגל לצייר במדויק נוף עירוני בעל פרטים רבים, לאחר שצפה בו בחטף. בשל יכולת זו הוא זכה לכינוי "המצלמה האנושית". וילטשייר הוציא ספרי אמנות ופתח גלריה של ציורים משל עצמו, בלונדון. 

הנוירולוג והסופר אוליבר סאקס הקדיש לו פרק בספרו "אנתרופולוג על המאדים", והוא תועד גם בספרים נוספים ובתוכניות טלוויזיה שונות.

קישורים חיצוניים

 

אוטיסטים בריטים
ציירים בריטים
חברים במסדר האימפריה הבריטית
אמנות גולמית
בריטים שנולדו ב-1974